Predstavljanje knjige | Hrvoje Juvančić: Razgovori o Jupi
2024-07-25 21:00 - 22:00 (Europe/Zagreb) | Atrij palače Sponza, DUBROVNIK, Dubrovačko - neretvanska županija, 20000, Hrvatska
Predstavljanje knjige
Hrvoje Juvančić: Razgovori o Jupi

Joško Juvančić Jupa (1936.-2021.), jedan je od najpoznatijih hrvatskih, a zasigurno je najveći dubrovački kazališni redatelj druge polovice 20. stoljeća. “Rosenkrantz i Guilderstern su mrtvi”, “Dubrovačka trilogija”, “Daleka zemlja”, “Ecce homo”, “Ribarske svađe” ili “Ekvinocijo”, tek su neke od najuspješnijih Jupinih režija. Tijekom 55 godišnjeg rada u kazalištu, uz redateljsku, Juvančić je ostvario i iznimnu pedagošku, kao i karijeru vrlo uspješnog umjetničkog ravnatelja drame na Dubrovačkim ljetnim igrama.
Promocija knjige “Razgovori o Jupi”, koju je nakon režije dokumentarnog filma o velikom redatelju, također napisao i priredio redateljev sin Hrvoje Juvančić, biti će prilika prisjetiti se ne samo Jupe, nego i zlatnih vremena Dubrovačkih ljetnih igara i općenito života Dubrovnika u 20. stoljeću.
Na promociji će govoriti: Matko Sršen, Senka Bulić, Krešimir Dolenčić, Perica Martinović i autor, te će biti prikazani ulomci iz najpoznatijih Jupinih predstava.
